Bare de to øverste skylagene er observert direkte – de dypere skyene forblir teoretiske størrelser. Over skyene ligger flere tynne lag med fotokjemisk dis. Avgrensede lyse troposfæriske skyer er sjeldne på Uranus, muligens på grunn av treg konveksjon i planetens indre. Observasjoner av slike skyer ble brukt til å måle planetens vinder i øst-vest-retningen. Disse har vindhastigheter opp til 240 m/s.